
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL PAVEDIMO ORGANIZUOTI ŽEMĖS SKLYPŲ FORMAVIMO IR PERTVARKYMO PROJEKTO RENGIMĄ
2014 m. liepos 18 d. Nr. AT-700
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 2 punktu, Žemės sklypų formavimo ir pertvarkymo projektų rengimo ir įgyvendinimo taisyklėmis, patvirtintomis Lietuvos Respublikos žemės ūkio ministro ir Lietuvos Respublikos Aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos Žemės ūkio ministro ir Lietuvos Respublikos Aplinkos ministro 2014 m. sausio 2 d. įsakymo Nr. 3D-1/D1-1 redakcija) ir atsižvelgdamas į Ramūno Bakaičio 2014 m. liepos 15 d. prašymą, patikslinti žemės sklypo formavimo pertvarkymo  projekto, patvirtinto 2014 m. gegužės 26 d. Šakių rajono savivaldybės administracijos direktoriaus įsakymu Nr.AT-521 sprendinius: 


1. P a v e d u rajono savivaldybės administracijos Architektūros ir urbanistikos skyriui organizuoti žemės sklypo formavimo ir pertvarkymo projekto rengimą, suformuojant žemės sklypą Lauko g.2, Gelgaudiškio m., Šakių r. sav., po nuosavybės teise valdomu statiniu (registro įrašo Nr.70/3151). Žemės sklypo naudojimo paskirtis – kita, naudojimo būdas – komercinės paskirties objektų teritorijos.




2. N u s t a t a u, kad projekto rengimo darbai finansuojami projekto rengimą inicijavusio asmens lėšomis.
                  
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius                                                                                                           Juozas Puodžiukaitis

